ཇོ་ནང་པར་ཡུན་རིང་པའི་ལོ་རྒྱུས་དང་རིག་གནས་ཀྱི་རྨང་གཞི་སྟུག་པོ་ལྡན་ཞིང་།ཐང་ཀ་འབྲི་བཞེངས་སྒྱུ་རྩལ་ལའང་ཐུན་མིན་ཁྱད་ཆོས་ལྡན།ཇོ་ནང་ལུགས་ནི་སྒྲུབ་སྦྱོང་ཁྲོད་འབྲི་བཞེངས་དང་འབྲི་བཞེངས་ཁྲོད་སྒྲུབ་སྦྱོང་གནང་པ་ཞིག་སྟེ།དེར་ཡང་དུས་འཁོར་གྱི་ཐིག་གཙོར་འཛིན་པས་ན་བོད་ཀྱི་སྒྱུ་རྩལ་རིག་གནས་ཁྲོད་རིན་ཐང་དང་གོ་གནས་གལ་ཆེན་ཟིན་ཡོད་པ་མ་ཟད་ཐང་ཀའི་འབྲི་བཞེངས་སྒྱུ་རྩལ་རྩེར་སོན་དུ་བརྩི་བ་རེད།འཇམ་དབྱངས་བློ་གྲོས་མཆོག་ལ་ཕུལ་དུ་བྱུང་པའི་སྒྱུ་རྩལ་གྱི་སྦྱོང་པ་ཐོབ་ཡོད་ཅིང་།ཇོ་ནང་ལུགས་ཀྱི་ཐང་ཀ་བཞེངས་པའི་གོ་རིམ་ཁྲོད་་སྒྱུ་རྩལ་གསར་རྩོམ་དང་ནང་བསྟན་ལག་ལེན་གྱི་འབྲེལ་བར་འཚོལ་ཞིབ་གཏིང་ཟབ་གནང་ཡོད་ཅིང་།༢༠༡༢ལོ་ནས་ད་བར་དུ།ཁོང་གིས་ཇོ་ནང་ལུགས་ཀྱི་ཐང་ཀ་སྒྱུ་རྩལ་དེ་དགོན་པ་ནས་གྲོང་ཁྱེར་དུ་དྲངས་ནས།པེ་ཅིང་དང་ཧྲང་ཧེ།ཧང་ཀྲུའུ།ཁྲིན་ཏུའུ་སོགས་སུཇོ་ནང་ཐང་ཀ་སྒྱུ་རྩལ་འགྲེམས་སྟོནགྱི་འཕྲིན་ལས་སྤེལ་བར་ཀུན་གྱིས་བསྔགས་བརྗོད་ཚད་མེད་གནང་གི་འདུག